Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 162

(2) A TDA Adomány pénzeszközei kifizetésének időbeli korlátja Kivéve, ha a TDA másképpen határoz, a) TDA pénzeszközök a jelen szerződés alapján nem fizethetők ki olyan árukra és szolgáltatásokra, amelyeket az Adományozási Megállapodás hatálybalépésének napja előtt nyújtottak; valamint b) az Adományozási Megállapodás alapján rendelkezésre bocsátott minden pénzeszközt az Adományozási Megállapodás hatálybalépésének napjától számított négy (4) éven belül kell kifizetni. L) Üzleti gyakorlat A Vállalkozó egyetért azzal, hogy nem teljesíti és nem ígéri meg vagy engedélyezi készpénz vagy bármilyen érték kifizetését közvetlenül vagy közvetetten semmilyen személynek (legyen az kormányzati tisztségviselő vagy magánszemély) avégett, hogy törvénytelenül vagy tisztességtelenül arra vegyen rá bárkit, hogy a Tanulmánnyal kapcsolatban bármelyik fél számára előnyös módon járjon el. Az Ügyfél egyetért, hogy ilyen kifizetést nem fogad el. A Vállalkozó és az Ügyfél egyetértenek, hogy mindketten megkövetelik, hogy bármely ügynökük vagy képviselőjük, akit e Tanulmánnyal kapcsolatban képviseletükkel megbíztak, betartsa a jelen bekezdés rendelkezéseit és mindazon jogszabályokat, amelyek a jelen szerződés alapján az egyes felek tevékenységére és kötelezettségeire vonatkoznak, ideértve de korlátozás nélkül, a fent leírt tisztességtelen kifizetésekre vonatkozó jogszabályokat és kötelezettségeket. M) A TDA címe és a pénzügyi adatok A jelen szerződés vonatkozásában a TDA-nak küldendő minden közlést az alábbi címre kell megküldeni; minden közlésnek tartalmaznia kell az alább felsorolt pénzügyi adatokat: The U. S. Trade and Development Agency 1621 North Kent Street, Suite 200 Arlington, VA 22209-2131 USA Tel.: (703) 875-4357 Fax: (703) 876-4009 Pénzügyi adatok: Rendeltetési szám: 119/01001 Tevékenységi szám: 99-70063A Kikötetés szám: 9763379 Adományszám: GH9763379”

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes